П Р О Т О К О Л   № 5
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 11.04.2019 г.

Днес, 11.04.2019 г. /четвъртък/ от 11.00 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова

ЧЛЕНОВЕ:	Боян Новански – зам. председател
			Боян Магдалинчев 
				Стефан Гроздев 
				Севдалин Мавров

На заседанието присъстват: експертният сътрудник на комисията Стефка Тодорова – младши експерт-човешки ресурси в отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:
1. ОТНОСНО: Искания вх. № ВСС-3975/27.03.2019 г. и вх. № ВСС-3979/27.03.2019 г. от председателя на Районен съд – Костинброд за даване на съгласие за сключване на граждански договори за изпълнение функциите на длъжностите: „чистач“ и „огняр“.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ на председателят на Районен съд - Костинброд да сключи граждански договор с външен изпълнител за изпълнение функциите на длъжностите: „чистач” и „огняр“.

2. ОТНОСНО: Искане вх. № ВСС-4517/08.04.2019 г. от председателите на Районен съд – Гълъбово и Районен съд – Стара Загора за съкращаване на 1 /една/ щ.бр. за длъжност „съдебен деловодител-СИС“ в РС-Гълъбово, разкриване на 1 /една/ щ.бр. за длъжност „съдебен деловодител-СИС“ в РС-Стара Загора и преместване на съдебния служител. 
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Предлага на Съдийската колегия на Висшия съдебен съвет да СЪКРАТИ 1 /една/ щатна бройка за длъжност „съдебен деловодител-СИС“ по щата на Районен съд – Гълъбово, считано от датата на вземане на решението.
2.2. Предлага на Съдийската колегия на Висшия съдебен съвет да РАЗКРИЕ 1 /една/ щатна бройка за длъжност „съдебен деловодител-СИС“ по щата на Районен съд – Стара Загора, считано от датата на вземане на решението.
2.3. НЕ ВЪЗРАЗЯВА, на основание чл. 343, ал. 2 от ЗСВ, заемащият тази длъжност служител в РС-Гълъбово да бъде преназначен на същата длъжност в РС-Стара Загора.
МОТИВИ: Решенията по точки 2.1, 2.2 и 2.3 се вземат  въз основа на съвместно искане от председателите на РС-Гълъбово и РС-Стара Загора, в което е обоснована възможността да бъде намалена щатната численост на РС-Гълъбово и необходимостта от една щ.бр. „съдебен деловодител-СИС“ в РС-Стара Загора. Комисията счита предложението за целесъобразно и като съобрази натовареността на двата съда и съотношенията между служителите и съдебната  администрация, го намира за навременно с оглед извършваната оптимизация в съдилищата. Постигнато е съгласие за преназначаване на служителя от РС-Гълъбово в РС-Стара Загора.
След преместване на двама съдебни служители от РС-Раднево в РС-Стара Загора и на един съдебен служител от РС-Чирпан в РС-Стара Загора, всички от специализирана администрация, съотношението администрация/магистрати е следното:

	Съотношение администрация/магистрати преди прехвърляне на щатовете	Съотношение администрация/магистрати след прехвърляне на щатовете /2 от РС-Раднево, 1 от РС-Чирпан и 1 от РС-Гълъбово/	
	адм. /магистр.
общ брой	спец.администр./магистрати	адм. /магистр.
общ брой	спец.администр./магистрати	
РС-Стара Загора	2,52	2,05	2,71	2,24	
РС-Гълъбово	6,00	3,50	5,50	3,00	
Средно за  РС в областните градове	2,84	2,35			

2.4. ИЗПРАЩА решенията по точки 2.1, 2.2 и 2.3 на Комисия „Бюджет и финанси“, за становище и евентуално, при положително такова, за предприемане на действия - по преценка на дирекция „Бюджет и финанси“ по отношение на срока и необходимостта, от намаляване на бюджетната сметка на РС-Гълъбово и увеличаване на бюджетната сметка на РС-Стара Загора по съответните параграфи.
2.5. След получаване на становище от Комисия „Бюджет и финанси“,  решенията да се внесат в заседание на Съдийската колегия на ВСС.

3. ОТНОСНО: Повторно искане вх. № ВСС-4551/08.04.2019 г. от и.ф. председател на Административен съд – София област за увеличаване щатната численост на съда с 2 /две/ щ.бр. за длъжност „съдебен помощник“. /има решение на КСА-СК от 03.04.2019 г./
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Комисия „Съдебна администрация“ вече се е произнесла по въпроса с решение по протокол № 4/03.04.2019 г. От депозиране на първото искане на и.ф. председател на Административен съд – София област до настоящия момент, няма посочени нови факти или обстоятелства, които да налагат преразглеждане на решението от дата 03.04.2019 г.

4. ОТНОСНО:  Докладна записка от Валентин Ангелов – директор на дирекция „Вътрешен одит“ относно актуализиране на възнагражденията на длъжностите: „ръководител на вътрешен одит – директор“, „държавен вътрешен одитор“ и „главен вътрешен одитор“. /вх. № ВСС-4063/28.03.2019 г./

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение докладната записка от Валентин Ангелов – директор на дирекция „Вътрешен одит“.

5. ОТНОСНО: Информация от Комисия „Професионална квалификация и информационни технологии“ относно предоставени резултати от Асоциация „Прозрачност без граници“. /вх. № ВСС-405/09.04.2019 г./

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Приема за сведение информацията от Комисия „Професионална квалификация и информационни технологии“.

ОТНОСНО: Предложения за включване на точки от днешното заседание на Комисията в дневен ред за Съдийската колегия на ВСС.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

На основание чл. 30, ал. 5, т. 8 от Закона за съдебната власт, в дневен ред за заседание на Съдийската колегия на ВСС, след получаване на становища от Комисия „Бюджет и финанси“, да бъдат включени следните предложения за проекти на решения:

т. 2. СЪКРАЩАВА 1 /една/ щатна бройка за длъжност „съдебен деловодител-СИС“ по щата на Районен съд – Гълъбово, считано от датата на вземане на решението.
т. 2.1. РАЗКРИВА 1 /една/ щатна бройка за длъжност „съдебен деловодител-СИС“ по щата на Районен съд – Стара Загора, считано от датата на вземане на решението.
т. 2.2. НЕ ВЪЗРАЗЯВА, на основание чл. 343, ал. 2 от ЗСВ, заемащият тази длъжност служител в РС-Гълъбово да бъде преназначен на същата длъжност в РС-Стара Загора. 

ПРЕДСЕДАТЕЛ 
НА КОМИСИЯТА:         /п/      
 							   БОРЯНА ДИМИТРОВА